钦定古今图书集成/历象汇编/岁功典/第037卷 > 《广西志书》 > 家园三日赋 萧子范
## 钦定古今图书集成/历象汇编/岁功典/第037卷 > 《广西志书》 > 家园三日赋 萧子范

“春亦暮止，田家上巳。时将磔于九门，节方郊于七里。
扇习习之和风，照迟迟之华晷。飞元翮之土燕，奋丹
胸之山雉。聊洁新而濯故，式东流之前轨。居免上漏，
树非榛栗。既无择于爽垲，曾不访于凶吉。右瞻则清
谿千仞，北睹则龙盘秀出。与岁月而荒茫，同林薮之
芜密。懽兹嘉月，悦此时良。庭散花蕊，傍插筠篁；洒元”
醪于沼沚，浮绛枣于泱泱。观翠纶之出没，戏青舸之
低昂。